
ΓΕΝΙΑΣ κοινότητας ΠΕΥΚΩΝ Ν. ΘΕΣΣΑΛΟΝΙΚΗΣ» 5 
Προσαρμογή της συστατικής πράξης του Εθνικού 
αθλητικού Κέντρου Κιλκίς στις διατάξειςτου Δ.Κ.Κ. 
και σύσταση Δημοτικού Ν.Π.Δ.Δ. του Δήμου Κιλκίς 
με την επωνυμία «ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ 


ΚΙΛΚΙΣ». 6 

Έγκριση Ο.Ε.Υ. του ΚΑΠΗ Δήμου Γοργολαϊνη. 7 

Καθορισμός υπαλλήλων και ωρών υπερωριακής με 

γραμμα καταπολέμησης του δάκου της ελιάς 

Ανανέωση ειδικής άδειας για τη χρησιμοποίηση Ραδι¬ 

ΑΠΟΦΑΣΕΙ Σ 

Αριθ. Φ.486/313 (1) 

Τροποποίηση των αριθμ. Φ.999/622/1.12.2000 και 
Φ. 1000/623/1.12.2000 αποφάσεων Υπουργού Οικονο¬ 
μικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις των άρθρων 15 και 16του Ν. 2682/1999 
(Φ.Ε.Κ. 16/Α). 

β) Τις κατ’ εξουσιοδότηση των παραπάνω διατάξεων εκ- 
δοθείσες αριθμ. Φ. 1000/623/1.12.2000 και Φ.999/622/ 
1.12.2000 Α.Υ.Ο. (Φ.Ε.Κ. 1629/Β) σχετικά με τη σύσταση 
και λειτουργία φορολογικών αποθηκών κοινοτικών οχη¬ 
μάτων, όπως ισχύει και όρους και προϋποθέσεις χορήγη¬ 
σης άδειας εγκεκριμένου αποθηκευτή κοινοτικών οχημά¬ 
των, αντίστοιχα. 

γ) Την αριθμ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 571 /Β). 

δ) Την ανάγκη τροποποίηση των παραπάνω Α.Υ.Ο. 
προκειμένου να δοθεί ο απαραίτητος χρόνος στους εν¬ 
διαφερομένους για να προβούν στις αναγκαίες οργανω¬ 
τικές και μηχανογραφικές αλλαγές που απαιτούνται στα 
πλαίσια εφαρμογής του νέου καθεστώτος των φορολο¬ 
γικών αποθηκών και για λόγους ίσης μεταχείρισης να 
προσαρμοστούν οι εγγυήσεις που απαιτούνται για τη 
χορήγηση της άδειας του εγκεκριμένου αποθηκευτή 
κοινοτικών οχημάτων στο ύψος που προβλέπεται και 
στις αποθήκες τελωνειακής αποταμίευσης οχημάτων 
τρίτων χωρών. 

ε) Ότι από τις διατάξεις της παρούσας δεν προκαλείται 
δαπάνη σε βάρος του προϋπολογισμού, αποφασίζουμε: 

Άρθρο 1 

Τροποποίηση της αριθμ. Φ. 1000/623/1.12.2000 Α.Υ.Ο. 

Τοπρώτο εδάφιο της παραγράφου Ιτου άρθρου ΙΟτης 
αριθμ. Φ. 1000/623/1.12.2000 απόφασης του Υπουργού 
Οικονομικών, όπως ισχύει, αντικαθίσταται ως ακολού¬ 
θως: 

«Επτά μήνες και δεκαπέντε ημέρες από την έναρξη 
ισχύος της παρούσας απόφασης και δώδεκα μήνες 

από την ίδια ημερομηνία για τα πρόσωπα που τηρούν 
βιβλία Β’ κατηγορίας του Κώδικα Βιβλίων και Στοιχεί¬ 
ων, παύουν να ισχύουν οι διατάξεις της αριθμ. 
Τ.5170/52/Γ0019/ 1.7.1996 Δ.Υ.Ο., κατά το μέρος που 
αφορούν οχήματα των άρθρων 2, 3, 4 και 5 του Ν. 
2682/1999». 

Άρθρο 2 

Τροποποίηση της αριθμ. Φ.999/622/1.12.2000 Α.Υ.Ο. 

Οι παράγραφοι 4 και 5 του άρθρου 4 της αριθμ. Φ.999/ 
622/1.12.2000 απόφασης του Υπουργού Οικονομικών, 
αντικαθίσταται ως ακολούθως: 

«4. Οι εγγυήσεις για την παραλαβή και κατοχή των οχη¬ 
μάτων καλύπτουν κάθε στιγμή το 20% του ποσού του τέ¬ 
λους ταξινόμησης που αναλογεί στα αποθηκευμένα με 
καθεστώς αναστολής οχήματα αποτελούμενη από 10% 
οικονομική (τραπεζική εγγύηση ή ασφαλιστήριο συμβό¬ 
λαιο) και 10% άλλης μορφής εγγύησης. Για την έκδοση 
της άδειας του εγκεκριμένου αποθηκευτή οχημάτων κα¬ 
τατίθεται η ίδια εγγύηση και από τα πρόσωπα που κατά 
την πρώτη εφαρμογή της παρούσας, χρησιμοποιούν το 
καθεστώς της τελωνειακής αποταμίευσης. Η ίδια εγγύη¬ 
ση κατατίθεται επίσης και από τα πρόσωπα που για πρώ¬ 
τη φορά ζητούν την έκδοση άδειας εγκεκριμένου αποθη¬ 
κευτή κοινοτικών οχημάτων, το ποσό της οποίας υπολο¬ 
γίζεται επί του τέλους ταξινόμησης που αναλογεί στα 
οχήματα που, κατά δήλωσή τους, θα τεθούν στο καθε¬ 
στώς της φορολογικής αποθήκης. Σε περίπτωση παρα¬ 
βάσεων που εμπίπτουν στο άρθρο 18 του Ν.2682/1999, 
κατατίθεται οικονομική εγγύηση για ολόκληρο το ποσό 
του 20%. 

5. Ο έλεγχος της κανονικότητας και της επάρκειας των 
παραπάνω εγγυήσεων γίνεται από την τελωνειακή περι¬ 
φέρεια. 

Για το σκοπό αυτό, ο εγκεκριμένος αποθηκευτής θα 
συντάσσει την πρώτη εργάσιμη ημέρα κάθε εξαμήνου 
κατάσταση κατά φορολογική αποθήκη που θα περιλαμ¬ 
βάνει τα αποθέματα των οχημάτων του προηγούμενου 
εξαμήνου και το τέλος ταξινόμησης που αναλογεί σ’ αυ¬ 
τά. Αντίγραφο της κατάστασης αυτής θα αποστέλλεται 
μέσα σε τρεις ημέρες από τη σύνταξή της, στην τελω- 
νειακή περιφέρεια που εξέδωσε την άδεια εγκεκριμέ¬ 
νου αποθηκευτή οχημάτων, προκειμένου αυτή να ελέγ¬ 
χει, αν από την κατατεθείσα εγγύηση, καλύπτεται το 
20% του τέλους ταξινόμησης του συνόλου των αποθη- 
κευμένων με το καθεστώς αναστολής οχημάτωντου συ¬ 
γκεκριμένου αποθηκευτή. Σε περίπτωση μη κάλυψης 
του παραπάνω ποσοστού, κατατίθεται συμπληρωματι¬ 
κή εγγύηση. Αντίγραφο της παραπάνω κατάστασης θα 
κοινοποιείται και στην τελωνειακή αρχή ελέγχου της 
φορολογικής αποθήκης η οποία κατά την κρίση της, θα 
προβαίνει στον έλεγχο για την πληρότητα και ορθότητα 
αυτής». 

Άρθρο 3 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 28 Ιουνίου 2001 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 


( 2 ) 

Απόκτηση Ελληνικής Ιθαγένειας Ομογενούς 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 1397/20.6.2001 απόφαση του Γενικού Γραμμα¬ 
τέα της Περιφέρειας Ανατολικής Μακεδονίας-Θράκης, 
που εκδόθηκε σύμφωνα με τις διατάξεις του άρθρου 1 
του Ν.2790/2000 (ΦΕΚ 24 Α'/16.2.2000) γίνεται δεκτή η 
από 26.10.2000 αίτηση του Ομογενούς Μαργκαριάν Αρ- 
τσρούντου Αρτάς και της Μιχαηλίδου Ασία για απόκτηση 
της Ελληνικής Ιθαγένειας. 

Κομοτηνή, 21 Ιουνίου 2001 
Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 
-♦- 

Αριθ. 3867 (3) 

Απόκτηση Ελληνικής Ιθαγένειας Ομογενούς 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 1396/20.6.2001 απόφαση του Γενικού Γραμμα¬ 
τέα της Περιφέρειας Ανατολικής Μακεδονίας-Θράκης, 
του εκδόθηκε σύμφωνα με τις διατάξεις του άρθρου 1 του 
Ν.2790/2000 (ΦΕΚ 24 Α’/16.2.2000) γίνεται δεκτή η από 
4.10.2000 αίτηση της: Ομογενούς Χριστοφόροβα Ολένας 
του Σβιτολίν Γεωργίου και της Χριστοφόροβα Σοφίας για 
απόκτηση της Ελληνικής Ιθαγένειας. 

Κομοτηνή, 21 Ιουνίου 2001 
Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 19.873 (4) 

Σύσταση νομικού προσώπου στο δήμο Απολλωνίας του 
νομού Θεσσαλονίκης με την επωνυμία: «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ δημ. διαμ. 
ΜΕΛΙΣΣΟΥΡΓΟΥ δήμου ΑΠΟΛΛΩΝΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) του άρθρου 203 του Δημοτικού και 
Κοινοτικού Κώδικα (Π.Δ. 410/1995), β) του άρθρου 27του 
Ν.2081/1992 με το οποίο προστίθεται το άρθρο 29Α στο 
Ν. 1558/1985 «Κυβέρνηση και κυβερνητικά όργανα» και β) 
των άρθρων 6 παραγρ.10 και 7 παραγρ.1 του Ν.2503/ 
1997 «Διοίκηση, οργάνωση, στελέχωση της περιφέρειας, 
ρύθμιση θεμάτων για την τοπική αυτοδιοίκηση και άλλες 
διατάξεις». 

2. Την 39/2001 απόφαση του δημοτικού συμβουλίου 
Απολλωνίας που αφορά τη σύσταση του ανωτέρω νομι¬ 
κού πρόσωπου. 

3. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/Τ.Β/6.11.2000, αποφασίζουμε: 

1. Συστήνεται νομικό πρόσωπο με την επωνυμία: «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ δημ. 
διαμ. ΜΕΛΙΣΣΟΥΡΓΟΥ δήμου ΑΠΟΛΛΩΝΙΑΣ» στο δήμο 
Απολλωνίας του Νομού Θεσσαλονίκης. 

2. Σκοπός του νομικού προσώπου είναι: Η παροχή ια- 
τροκοινωνικής προστασίας στα ηλικιωμένα άτομα που 
έχουν υπερβεί το 58ο έτος της ηλικίας τους και κατοικούν 
στο δημοτικό διαμέρισμα Μελισσουργού, καθώς και σε 
άλλα άτομα που έχουν ανάγκη προστασίας. Η πρόληψη 
ψυχολογικών, βιολογικών και κοινωνικών προβλημάτων 
των ατόμων αυτών, ώστε να παραμείνουν αυτόνομα, ισό¬ 
τιμα και ενεργά μέλη της κοινωνίας. Η ενημέρωση και συ¬ 
νεργασία του ερύτερου κοινού ειδικών φορέων σχετικά 
με τα προβλήματα και τις ανάγκες των ηλικιωμένων. 

Στα προστατευόμενα από το κέντρο άτομα θα παρέχε¬ 
ται ιατροφαρμακευτική περίθαλψη, βοήθεια στο σπίτι, 
φυσιοθεραπευτική αγωγή, εργασιοθεραπεία, κοινή εργα¬ 
σία, μέριμνα για νοσοκομειακή περίθαλψη, οργανωμένη 
ψυχαγωγία καθώς και κάθε είδους εξυπηρέτηση. 

3. Πόροι του νομικού προσώπου είναι Η ετήσια επιχο¬ 
ρήγηση του δήμου ύψους 4.000.000 δρχ. η επιχορήγηση 
ή κάθε άλλη παροχή του Κράτους. Τα έσοδα από συμβο¬ 
λική χρηματική συμμετοχή των μελών που έχουν ανάγκη 
προστασίας. Κάθε είδους συνδρομές, εισφορές, δωρεές, 
κληρονομιές και κληροδοσίες. Τα έσοδα από το αντίτιμο 
πραγμάτων ή υπηρεσιών που παρέχονται από το ΚΑΠΗ. 
Πρόσοδοι από την ίδια αυτού περιουσία και κάθε άλλη νό¬ 
μιμη πρόσοδος. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Π.Δ. 401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

6. Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπολογισμού του δήμου 
Απολλωνίας ύψους 4.000.000 δραχμών. Για το τρέχον οι¬ 
κονομικό έτος έχει εγγράφει σχετική πίστωση στον Κ.Α 
212.4του προϋπολογισμού. 

Για καθένα από τα επόμενα έτη θα υπάρξει ανάλογη 
πρόβλεψη στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Ιουνίου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 17.092 (5) 

Σύσταση νομικού προσώπου στην κοινότητα Πεύκων του 
Νομού Θεσσαλονίκης με την επωνυμία: «ΟΡΓΑ¬ 
ΝΙΣΜΟΣ ΠΟΛΙΤΙΣΜΟΥ-ΑΘΛΗΤΙΣΜΟΥ ΚΑΙ ΝΕΑΣ ΓΕ¬ 
ΝΙΑΣ κοινότητας ΠΕΥΚΩΝ Ν. ΘΕΣΣΑΛΟΝΙΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .-Τις διατάξεις: α) του άρθρου 203 του Δημοτικού και 
Κοινοτικού Κώδικα (ΠΔ 410/1995). β) του άρθρου 27 του 


Ν.2081/1992 με το οποίο προστίθεται το άρθρο 29Α στο 
Ν. 1558/1985 «Κυβέρνηση και κυβερνητικά όργανα» και β) 
των άρθρων 6 παραγρ.10 και 7 παραγρ.1 του 
Ν.2503/1997 «Διοίκηση, οργάνωση, στελέχωση της περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

2. -Την 81/2001 απόφαση του κοινοτικού συμβουλίου 
Πεύκων, που αφορά τη σύσταση του ανωτέρω νομικού 
προσώπου. 

3. -Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσε¬ 
ων, και άλλων πράξεων στο Γενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/Τ.Β/6.11.2000, αποφασίζουμε: 

1. Συστήνουμε νομικό πρόσωπο με το όνομα «ΟΡΓΑ¬ 
ΝΙΣΜΟΣ ΠΟΛΙΤΙΣΜΟΥ, ΑΘΛΗΤΙΣΜΟΥ και ΝΕΑΣ ΓΕΝΙΑΣ» 
στην κοινότητα Πεύκων του Νομού Θεσσαλονίκης. 

2. Σκοπός του νομικού προσώπου είναι: 

• Η ανάπτυξη πνευματικών-αθλητικών και πολιτιστικών 
εκδηλώσεων και δραστηριοτήτων. 

• Η δημιουργία και ανάπτυξη Πνευματικών Κέντρων, βι¬ 
βλιοθηκών, πινακοθήκης καθώς και η βελτίωση των υφι¬ 
σταμένων αθλητικών εγκαταστάσεων (γηπέδων μπάσκετ, 
τένις κ.λπ). 

• Διδασκαλία μουσικής. 

• Διοργάνωση διαλέξεων, θεατρικών παραστάσεων και 
κινηματογραφικών προβολών. 

• Εξεύρεση, συλλογή και διαφύλαξη του λαογραφικού 
υλικού της κοινότητας και της ευρύτερης περιοχής. 

• Δημιουργία τοπικού ιστορικού αρχείου. 

• Δημιουργία Κέντρου Πληροφορικής. 

• Δημιουργία χορωδιών, φιλαρμονικής κ.λ.π. 

• Ενασχόληση και ευαισθητοποίηση των δημοτών με 
τον αθλητισμό. 

• Διεξαγωγή διαδημοτικών αγώνων ομάδων, σχολείων, 
εργαζομένων και αθλητικών σωματείων. 

• Διοργάνωση πολιτιστικών-αθλητικών εκδηλώσεων με 
τελετές βράβευσης ανθρώπων της επιστήμης, της λογο¬ 
τεχνίας, του αθλητισμού, επαγγελματιών και άλλων κατη¬ 
γοριών. 

• Συνεργασία με τα σωματεία και τους φορείς της Πο¬ 
λιτείας. 

• Δημιουργία Γυμναστηρίου. 

3. Πόροι του νομικού προσώπου είναι: 

Η ετήσια επιχορήγηση της κοινότητας ύψους 
10.000.000 δρχ. Η επιχορήγηση και κάθε είδους παροχές 
του κράτους, οι εισφορές, δωρεές, κληρονομιές, κληρο¬ 
δοσίες κ.λ.π. Εισπράξεις από το αντίτιμο των πραγμάτων 
ή υπηρεσιών που παρέχονται από το νομικό πρόσωπο. 
Πρόσοδοι από την περιουσία του και κάθε άλλο νόμιμο 
έσοδο. 

4. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Π.Δ.401/1995. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 




12728 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Από τις διατάξεις της απόφασης αυτής προκαλείται 
ετήσια δαπάνη σε βάρος του προϋπολογισμού της κοινό¬ 
τητας Πεύκων ύψους 10.000.000 δραχμών. Γιατοτρέχον 
οικονομικό έτος έχει εγγράφει σχετική πίστωση στον Κ.Α 
211.4ατου προϋπολογισμού. 

Για καθένα από τα επόμενα έτη θα υπάρξει ανάλογη 
πρόβλεψη στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιουνίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 2730 (6) 

Προσαρμογή της συστατικής πράξης του Εθνικού αθλη¬ 
τικού Κέντρου Κιλκίς στις διατάξεις του Δ.Κ.Κ. και σύ¬ 
σταση Δημοτικού Ν.Π.Δ.Δ. του Δήμου Κιλκίς με την 
επωνυμία «ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΚΙΛΚΙΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας Υπόψη: 

1. Τις διατάξεις του άρθρου 203 του Π.Δ. 410/1995, (Δη¬ 
μοτικός & Κοινοτικός Κώδικας) και τις όμοιες του άρθρου 
14τουΝ. 2880/2001. 

2. Την 264/2001 απόφαση του Δ.Σ. Κιλκίς με την οποία 
αποφασίζεται η Π ροσαρμογή της συστατικής πράξης του 
Εθνικού αθλητικού Κέντρου Κιλκίς στις διατάξεις του 
Δ.Κ.Κ. και σύσταση Δημοτικού Ν.Π.Δ.Δ. του Δήμου Κιλκίς 
με την επωνυμία «ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ ΚΙΛ¬ 
ΚΙΣ». 

3. Την 5631/26.7.2000 (ΦΕΚ 1339/Β/2000) απόφαση του 
Γεν. Γραμματέα Περιφέρειας Κεντρικής Μακεδονίας, 
αποφασίζουμε: 

Προσαρμόζουμε την συστατική πράξη του Εθνικού 
αθλητικού Κέντρου Κιλκίς, ως εξής: 

1. Συστήνουμε στο Δήμο Κιλκίς - Ν. Κιλκίς ίδιο Νομικό 
Πρόσωπο με την επωνυμία «ΔΗΜΟΤΙΚΟ ΑΘΛΗΤΙΚΟ ΚΕ¬ 
ΝΤΡΟ ΚΙΛΚΙΣ». 

2. Σκοποί του Νομικού αυτού Προσώπου είναι: 

α. Η υποστήριξη του Μαζικού Αθλητισμού (Εργασιακός, 
Σχολικός , Στρατιωτικός, Φοιτητικός κ.λ.π.). 

β. Η υποστήριξη του Σωματειακού Αθλητισμού. 

γ. Η υποστήριξη της άθλησης των ατόμων με Ειδικές 
Ανάγκες. 

δ. Η εξασφάλιση δυνατότητας σε όλους τους ενδιαφε¬ 
ρομένους πολίτες να συμμετέχουν σε αθλητικές δραστη¬ 
ριότητες. 

ε. Η αναβάθμιση του αθλητικού και πολιτιστικού επιπέ¬ 
δου του κοινωνικού συνόλου. 

στ. Η υποστήριξη ψυχαγωγικών, πολιτιστικών, επιστη¬ 
μονικών, συνεδριακών εκδηλώσεων, Διεθνούς, Εθνικού, 
Νομαρχιακού επιπέδου και των τοπικών φορέων και συλ¬ 
λόγων. 

ζ. Η εξυπηρέτηση του αθλητισμού γενικά. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου Κιλκίς. 

β) Τα ποσοστά από τις εισπράξεις κάθε είδους αγώνων 


που θα τελούνται στους χώρους του αθλητικού κέντρου. 

γ) Τα έσοδα από την παραχώρηση των χώρων του για 
κάθε είδους εκδηλώσεις. 

δ) Μισθώματα από ακίνητα που έχουν μεταβιβασθεί στο 
Νομικό Πρόσωπο. 

ε) Εισφορές, δωρεές, κληρονομιές, κληροδοσίες. 

στ) Εισπράξεις από τέλη διαφημίσεων. 

ζ) Κάθε έσοδο από κάθε νόμιμη πηγή. 

4. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

5. Από τις διατάξεις της απόφασης αυτής θα προκληθεί 
δαπάνη σε βάρος του Προϋπολογισμού του Δήμου Κιλκίς 
ύψους 66.220.000 δρχ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κιλκίς, 18 Ιουνίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 5248 (7) 

Έγκριση Ο.Ε.Υ. του ΚΑΠΗ Δήμου Γοργολάίνη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12τουΝ. 1188 /81, όπως 
αντικαταστάθηκε με το άρθρο 8 του Ν. 2307/95 

2. Τις διατάξεις του άρθρου 18 του Ν. 2539 / 97 και την 
42036 / Εγκ.34/17-12-98 εγκύκλιο του Υπ. Εσωτερικών 
Δημ. Δ/σης και Αποκέντρωσης. 

3. Τις διατάξειςτου άρθρου 13του Ν. 2672/98 και του Ν. 
2503/97. 

4. Την αριθ. 5972/98 εξουσιοδοτική απόφαση του Γενι¬ 
κού Γ ραμματέα της Περιφέρειας Κρήτης. 

5. Το αριθ. 20/8-11-2000 εγγράφου του ΚΑΠΗ Δ. Γορ- 
γολαϊνη με το οποίο υποβλήθηκε η 1/2000 απόφαση του 
Διοικητικού Συμβουλίου του ΚΑΠΗ με θέμα «Ψήφιση 
Ο.Ε.Υ. του ΚΑΠΗ Δ.Γοργολάίνη» 

6. Την αριθ. 79/2000 απόφαση του Δημοτικού Συμβου¬ 
λίου Γοργολαϊνη με την οποία εγκρίθηκε ο ΟΕΥτου ΚΑΠΗ 
του Δήμου. 

7. Την σύμφωνη γνωμοδότηση του Υπηρεσιακού Συμ¬ 
βουλίου υπαλλήλων ΟΤΑ Ν. Ηρακλείου (πρακτικό 9/28 - 
12- 2000 συνεδριάσεωςτου), αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του ΚΑΠΗ Δ. Γ οργολαϊνη όπως αυτός ψηφίστηκε 
με την αριθ. 1/2000 απόφαση του Διοικητικού Συμβουλί¬ 
ου όπως παρακάτω: 

Άρθρο 1 ο 

Οι υπηρεσίες του ΚΑΠΗ Δήμου Γοργολάίνη συγκρο¬ 
τούνται από την Διοικητική Υπηρεσία και την Υπηρεσία 
Κοινωνικής Φροντίδα, αποτελούνται δε από τα παρακάτω 
τμήματα: 

1. ΔΙΟΙΚΗΤΙΚΗ ΥΠΗΡΕΣΙΑ 

Α. Τμήμα Διοικητικής μέριμνας 

2. ΥΠΗΡΕΣΙΑ ΚΟΙΝΩΝΙΚΗΣ ΦΡΟΝΤΙΔΑΣ 

Α. Τμήμα Κοινωνικής Ερευνας 

Β. Τμήμα Κοινωνικής Εργασίας 
Γ. Τμήμα Ιατρικής Φροντίδας 
Δ. Τμήμα Βοήθειας στο Σπίτι 
Ε. Τμήμα Εργοθεραπείας 

Άρθρο 2ο 

Οι θέσεις του προσωπικού του ΚΑΠΗ Δήμου Γοργολαϊ- 
νη διαρθρώνονται και διαβαθμίζονται ως εξής: 

Α. ΔΙΟΙΚΗΤΙΚΗ ΥΠΗΡΕΣΙΑ 
1 .Τμήμα Διοικητικής Μέριμνας 
α. Μια (1) θέση ΔΕ Διοικητικού 
Β. ΥΠΗΡΕΣΙΑ ΚΟΙΝΩΝΙΚΗΣ ΦΡΟΝΤΙΔΑΣ 
1 .ΤΜΗΜΑ ΚΟΙΝΩΝΙΚΗΣ ΕΡΕΥΝΑΣ 
α. Μια (1) θέση Κοινωνιολόγου ΠΕ 1 

2. ΤΜΗΜΑ ΚΟΙΝΩΝΙΚΗΣ ΕΡΓΑΣΙΑΣ 

α) Μια (1) θέση ΤΕ 2 Κοινωνικών Λειτουργών 

3. ΤΜΗΜΑ ΙΑΤΡΙΚΗΣ ΦΡΟΝΤΙΔΑΣ 
α) Μια (1) θέση Ιατρού 

β) Μια (1) θέση Φυσιοθεραπευτή -τριαςΤΕ 10 
γ) Μια (1) θέση Νοσηλευτή -τριας ΤΕ 8 
δ) Μια (1) θέση Β.Νοσηλευτή ΔΕ 

4. ΤΜΗΜΑ ΒΟΗΘΕΙΑΣ ΣΤΟ ΣΠΙΤΙ 

α) Μια (1) θέση Οικογενειακών Βοηθών ΔΕ 

5. ΤΜΗΜΑ ΕΡΓΟΘΕΡΑΠΕΙΑΣ 
α) Μια (1) θέση Εργοθεραπευτών ΤΕ 
Γ. ΤΑΚΤΙΚΟ ΠΡΟΣΩΠΙΚΟ 

1. ΔΙΟΙΚΗΤΙΚΗ ΥΠΗΡΕΣΙΑ 
ΤΜΗΜΑ ΔΙΟΙΚΗΤΙΚΗΣ ΜΕΡΙΜΝΑΣ 
Μια (1) θέση ΔΕ Διοικητικού 

2. ΥΠΗΡΕΣΙΑ ΚΟΙΝΩΝΙΚΗΣ ΦΡΟΝΤΙΔΑΣ 
ΤΜΗΜΑ ΚΟΙΝΩΝΙΚΗΣ ΕΡΓΑΣΙΑΣ 

Μια (1) θέση ΤΕ 2 Κοινωνικού Λειτουργού 
Δ. ΠΡΟΣΩΠΙΚΟ ΕΠΟΧΙΑΚΩΝ ΑΝΑΓΚΩΝ ΜΕ ΣΧΕΣΗ ΕΡ¬ 
ΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ ή 
ΣΥΜΒΑΣΗ ΕΡΓΟΥ: 

1. Κοινωνιολόγος μία (1) θέση 

2. Φυσικοθεραπευτής μια (1) θέση 

3. Γιατρός μια (1) θέση 

4. Οικογενειακός Βοηθός μια (1) θέση 

5. Επιμορφωτές μια (1) θέση 

6. Διοικητικός μια (1) θέση 

7. Νοσηλεύτρια μια (1) θέση 

8. Β.Νοσηλευτή μια (1) θέση 

9. Εργοθεραπευτή μια (1) θέση 

10. Κοινωνική Λειτουργός μια (1) θέση 

Άρθρο 3ο 

ΠΡΟΣΟΝΤΑ ΔΙΟΡΙΣΜΟΥ-ΚΑΘΗΚΟΝΤΑ 
Τα προσόντα για το διορισμό, τα καθήκοντα, τους πε¬ 
ριορισμούς, το χρόνο εργασίας, την αστική ευθύνη, τα δι¬ 
καιώματα, τις μεταβολές υπηρεσιακής κατάστασης, τις 
πειθαρχικές ποινές, την λύση της υπαλληλικής σχέσης, 
την Ιατροφαρμακευτική και Νοσοκομειακή περίθαλψη, 
εφαρμόζονται οι διατάξεις του πρώτου μέρους του Ν. 
1188/81 και του ιι Λ. 37α/87 

Άρθρο 4ο 

ΤΜΗΜΑ ΔΙΟΙΚΗΤΙΚΗΣ ΜΕΡΙΜΝΑΣ 

Επιμελείται για την ταχεία και ορθή διεκπεραίωση των 


θεμάτων διοικητικής φύσης. 

Παραλαμβάνει και στέλνει την αλληλογραφία που 
απευθύνεται στο ΚΑΠΗ Δήμου Γοργολάίνη και αφού θε¬ 
ωρηθεί από τον Πρόεδρο την διαβιβάζει προς τα γραφεία 
του ΚΑΠΗ Γ οργολάίνη , δια του γενικού Πρωτοκόλλου. 

Παρακολουθείτην ενδιαφέρουσα το ΚΑΠΗ Γ οργολάίνη 
Νομοθεσία και Νομολογία και ενημερώνει τα αρμόδια 
τμήματα. Τηρείτο Γενικό Πρωτόκολλο αλληλογραφίας, 
επιμελείται της καταχώρησης στο πρωτόκολλο και τα ευ¬ 
ρετήρια των εισερχομένων εγγράφων, της συσχέτισης 
κ.λ.π. 

Μεριμνά για την δακτυλογράφηση της εξερχόμενης αλ¬ 
ληλογραφίας .Επιμελείται της εφαρμογής των Νόμων πε¬ 
ρί προσωπικού μονίμου και επί συμβάσει κ.λ.π. Τηρεί τα 
μητρώα και τους ατομικούς φακέλους του προσωπικού 
του ΚΑΠΗ. Τηρείτο βιβλίο παρουσίας των υπαλλήλων. 

Εκτελεί κάθε εργασία που αναφέρεται σε θέματα πι¬ 
στής εφαρμογής του προϋπολογισμού του ΚΑΠΗ. 

Επιμελείται της εγκρίσεως , εκκαθαρίσεως κάθε δαπά¬ 
νης για πληρωμή , ύστερα από την έκδοση των σχετικών 
ενταλμάτων πληρωμής καταχωρεί αυτά στα οικεία βιβλία 
καιτα αποστέλλει στον Ταμία για υπογραφή κ.λ.π. Μερι¬ 
μνά για την κανονική και ενήμερο τήρηση του βιβλίου απο¬ 
θήκης και υλικού. 

Επιμελείται για την παραλαβή του αναγκαίου κάθε φο¬ 
ρά υλικού και προμήθεια για τις ανάγκες του ΚΑΠΗΔήμου 
Γοργολαϊνη, ύστερα από έγγραφη εντολή του Προέδρου 
του ΚΑΠΗ. Τηρείτο βιβλίο πρακτικών και των αποφάσεων 
του Δ.Σ. του ΚΑΠΗ και των αποφάσεων του Προέδρου. 

Άρθρο 5ο 

ΤΜΗΜΑ ΚΟΙΝΩΝΙΚΗΣ ΕΡΕΥΝΑΣ 

Βασική προϋπόθεση της καλής λειτουργίας του Κέ¬ 
ντρου αποτελούν οι συνεχείς έρευνες που απευθύνονται 
στα μέλη του ΚΑΠΗ. 

Τ ο αντικείμενο και οι αρμοδιότητες του τμήματος αυτού 
είναι: 

-Η διευρεύνηση και μετάδοση των υπαρχόντων δομών 
και πολιτιστικών αξιών της κοινότητας όπου ζει ο ηλικιω¬ 
μένος (η αναγνώριση του σημαντικού ρόλου του ηλικιω¬ 
μένου σαν φορέας διατήρησης και διάδοσης της πολιτι¬ 
στικής κληρονομιάς και παράδοσης) ώστε να επωφελού¬ 
νται: 

α) Οι νεότεροι αποκομίζοντας γνώσεις 

β) Οι παλαιότεροι με το να αισθάνονται χρήσιμα και 
ενεργά μέλη της κοινότητας ως φορείς αυτών των γνώ¬ 
σεων και εμπειριών βγαίνοντας από την απομόνωση και 
την αδράνεια. 

- Η εκπόνηση συνεχών κοινωνικών ερευνών για: 

α) Τον εντοπισμό των δημογραφικών τάσεων και μετα¬ 
βολών που αφορούν άμεσα τους ηλικιωμένους: Αλλαγές 
στην ηλικιακή σύνθεση του πληθυσμού που καθιστούν 
απαραίτητη την ανεύρεση νέων μεθόδων συνύπαρξης και 
συνεργασίας των διαφόρων ηλικιών. 

β) Την ανίχνευση των προβλημάτων και αναγκών των 
ηλικιωμένων. 

γ) Τηνπαροχή πληροφόρησης για τις συνθήκες διαβίω¬ 
σης και τον μετασχηματισμό των συνθηκών ζωής των ηλι¬ 
κιωμένων που επιβάλλεται να γίνει παράλληλα με τις με¬ 
ταβολές της τοπικής και της ευρύτερης Κοινωνίας. 

- Η ανάπτυξη Κοινωνικών προγραμμάτων που προά- 

γουν την αλληλεγγύη των γενεών μέσα στην κοινότητα 
αλλά και την αυτοβοήθεια μέσα στην ομάδα των ηλικιω¬ 
μένων. 

Οι παραπάνω έρευνες και προγράμματα έχουν σαν στό¬ 
χο την προαγωγή μιας θετικής εικόνας του Γήρατος και 
την ανάπτυξη νέων δραστηριοτήτων προς όφελος των 
ηλικιωμένων και κατ’ επέκταση ολόκληρου του πληθυ¬ 
σμού της κοινότητας. Βασικός σκοπός είναι η ανάπτυξη 
πολιτικής Υγειονομικής προλήιμης: παρότρυνση των ηλι¬ 
κιωμένων για συνεχείς Ιατρικούς ελέγχους για να προ¬ 
σλαμβάνονται ή να αντιμετωπίζονται εγκαίρως τυχόν 
προβλήματα υγείας. 

Επίσης βασικός σκοπός είναι και η ανάπτυξης πολιτικής 
Κοινωνικής πρόληψης: κατάλληλη αντιμετώπιση και ψυ¬ 
χολογική στήριξη των ηλικιωμένων πριν την εμφάνιση αι¬ 
σθημάτων περιθωριοποίησης, αδράνειας και απομόνω¬ 
σης από τον κοινωνικό περίγυρο. 

- Η ευαισθητοποίηση της κοινής γνώμης: γειτονιά, σχο¬ 
λείο, πολιτιστικός σύλλογος σε θέματα που αφορούν ηλι¬ 
κιωμένους για να δημιουργηθεί μια παράδοση συμπαρά¬ 
στασης και κοινοτικής συνείδησης στην βάση ενός κοινω¬ 
νικού κινήματος αλληλοβοήθειας για την ομαλή 
κοινωνικοποίηση των ηλικιωμένων. 

- Σχέδιο δράσης ενάντια στην διάκριση λόγω ηλικίας και 
σειρά συστάσεων για να εκλείψει σταδιακά αυτή η διάκρι¬ 
ση εάν υπάρχει. 

Του Τμήματος αυτού προΐσταται ο Κοινωνιολόγος ο 
οποίος: 

1. Είναι υπεύθυνος για τη διεξαγωγή των Κοινωνικών 
Ερευνών και Προγραμμάτων , την εισαγωγή και επεξερ¬ 
γασία των δεδομένων και την εκτίμηση των αποτελεσμά¬ 
των που οδηγούν σε συμπεράσματα για τις μεθόδους και 
τεχνικές που πρέπει να ακολουθηθούν για την ορθή αντι¬ 
μετώπιση και επίλυση καθώς και την κάλυψη των αναγκών 
των ηλικιωμένων. 

2. Συνεργάζεται με το υπόλοιπο προσωπικό του Κέ¬ 
ντρου για την εκπλήρωση του παραπάνω σκοπού καθώς 
και με τοπικούς και άλλους φορείς και υπηρεσίες για θέ¬ 
ματα που αφορούν την 3η ηλικία. 

3. Ενεργεί για τη βελτίωση της ποιότητας ζωής των ηλι¬ 
κιωμένων με τη διατήρηση κοινών δραστηριοτήτων ώστε 
να εξασφαλιστεί από κάθε πλευρά η κοινωνική ένταξή 
τους. 

4. Συμβάλλει στην τόνωση του θεσμού της οικογένειας 
σαν πυρήνας αλληλεγγύης μεταξύ των γενεών. 

5. Μεριμνά για την αξιολόγηση και αξιοποίηση του ηλι¬ 
κιωμένου ανάλογα με τις ικανότητες καιενδιαφέροντάτου. 

6. Συμβάλλει στην ευαισθητοποίηση και παρότρυνση 
του ηλικιωμένου για συμμετοχή στα κοινά καθώς και σε 
διάφορες δραστηριότητες της κοινότητας π.χ. πολιτιστι¬ 
κά δρώμενα, αναθέτοντας τους καθήκοντα και υποχρεώ¬ 
σεις που απορρέουν από υπεύθυνες θέσεις. 

Άρθρο 6ο 

ΤΜΗΜΑ ΚΟΙΝΩΝΙΚΗΣ ΕΡΓΑΣΙΑΣ 

Του Τμήματος αυτού προΐσταται η Κοινωνική Λειτουρ¬ 
γός του Κέντρου, η οποία έχει τις παρακάτω αρμοδιότη¬ 
τες: 

Συνεργάζεται με τα μέλη του ΚΑΠΗ με σκοπό να συμ¬ 
βάλλει στην αντιμετώπιση τυχόν ψυχολογικών, ατομικών 
και οικογενειακών προβλημάτων σεβόμενη την προσωπι¬ 


κότητα, την αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του Κέντρου 
και έχει την διοικητική ευθύνη της εύρυθμης λειτουργίας 
των υπηρεσιώντου Κέντρου, δηλ.του Ιατρείου, του Φυσι- 
κοθεραπευτηρίου και των άλλων ειδικοτήτων, που απο¬ 
σκοπούν στη καλύτερη εξυπηρέτηση των προστατευόμε- 
νων μελών. 

Συνεργάζεται με την Διοίκηση του Κέντρου και έχει την 
ευθύνη για την οργάνωση,εκπαίδευση και αξιοποίηση 
των εθελοντών, καθώς και την διοικητική παρακολούθη¬ 
ση της πρακτικής άσκησης των σπουδαστών των Σχολών 
Κοινωνικής Εργασίας και άλλων σπουδαστών των παράί- 
ατρικών επαγγελμάτων που τυχόν εκπαιδεύονται στο ΚΑ¬ 
ΠΗ Δήμου Γοργολαϊνη. 

Εχει την ευθύνη της επικοινωνίας με τους τοπικούς πα¬ 
ράγοντες της περιοχής και της κοινότητας που λειτουρ¬ 
γεί το Κέντρο, με σκοπό τη διαφώτιση και την συμμετοχή 
τους στο πρόγραμμα. 

Οργανώνει σύμφωνα με το εγκεκριμένο πρόγραμμα, τις 
διάφορες εκδηλώσεις , ψυχαγωγικές, μορφωτικές κ.λ.π. 
του ΚΑΠΗ Δήμου Γοργολαϊνη, στα πλαίσια καλής συνερ¬ 
γασίας με τους δημότες ή ιδιώτες εθελοντές, εφόσον 
υπάρχουν και με τα μέλη και γενικά αντιμετωπίζουν κάθε 
έκτακτο θέμα που αφορά τη λειτουργία του ΚΑΠΗ Δήμου 
Γ οργολαϊνη. 

“Αρθρο 7ο 

ΤΜΗΜΑ ΙΑΤΡΙΚΗΣ ΦΡΟΝΤΙΔΑΣ 

Του τμήματος αυτού προΐσταται ο Γ ιατρός ο οποίος πα¬ 
ρέχει τις ιατρικές του υπηρεσίες, φροντίζει για την ύστε¬ 
ρα από εξέταση παραπομπή των μελών σε ειδικότητες για 
θεραπεία, συνιστά διενέργεια παρακλινικών εξετάσεων 
και παρέχει οδηγίες για φαρμακευτική αγωγή, επισκε- 
πτόμενος σε έκτακτες περιπτώσεις και στο σπίτι το μέλος 
που έχει την ανάγκη του. 

Στο ιατρείο του Κέντρου υπηρετεί Επισκέπτρια Αδελφή 
ή Νοσηλεύτρια τριετούς φοιτήσεως της οποίας το έργο 
είναι το εξής: 

- Βοηθά τον Γ ιατρό τις ημέρες και τις ώρες που λει¬ 
τουργεί το ιατρείο. 

- Εχει μαζί με το Γ ιατρό την ευθύνη για την φύλαξη και 
διαχείριση του φαρμακευτικού και του υγειονομικού υλι¬ 
κού του ΚΑΠΗ. 

- Επισκέπτεται με εντολή του Γ ιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

- Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικές με θέ¬ 
ματα ατομικής και δημόσιας υγείας. 

Γ ενικά επιλαμβάνεται με κάθε θέμα υγείας που αφορά 
τα μέλη και τις οικογένειέςτους. 

Στο ίδιο τμήμα υπηρετεί ο Φυσιοθεραπευτής, ο οποίος 
ύστερα από γραπτή εντολή του Γ ιατρού, εφαρμόζει Φυ¬ 
σιοθεραπευτή αγωγή στα μέλη του Κέντρου που έχουν 
ανάγκη από αυτή. 

Φυσιοθεραπευτική αγωγή μπορεί να εκτελεστεί και στο 
σπίτι μελών σε έκτακτες και ειδικές ανάγκες που κρίνει ο 
Γ ιατρός. 

Άρθρο 8ο 

ΤΜΗΜΑ «ΒΟΗΘΕΙΑΣ ΣΤΟ ΣΠΙΤΙ» 

Στο τμήμα αυτό προΐσταται η Οικογενειακή βοηθός η 

οποία προσφέρει υπηρεσίες της κυρίως στο σπίτι των με¬ 
λών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι όπως είναι π.χ. ελαφρό μαγείρεμα, καθαριότη¬ 
τα, προμήθεια τροφίμων και διάφορες άλλες μικροεξυ- 
πηρετήσεις έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. 

Άρθρο 9ο 

ΤΜΗΜΑ ΕΡΓΟΘΕΡΑΠΕΙΑΣ 

Στο τμήμα αυτό προϊσταται ο Εργοθεραπευτής, ο οποί¬ 
ος έχει για έργο του την αξιοποίηση και την δραστηριο- 
ποίηση του μέλους για δημιουργική απασχόληση με πα¬ 
ραγωγικό έργο, με σκοπό και την οικονομική του ενίσχυ¬ 
ση. Επίσης βοηθά το μέλος στην άσκηση για 
αυτοεξυπηρέτηση και την ανάπτυξη ειδικών ενδιαφερό¬ 
ντων. Ο Εργοθεραπευτής μπορεί να παρέχει τις υπηρε¬ 
σίες του και στο σπίτι του μέλους όπου υπάρχει ειδική γι’ 
αυτό ανάγκη. 

Άρθρο 10ο 

Η κατανομή του προσωπικού στα Τμήματα ενεργείται με 
απόφαση του Προέδρου του ΚΑΠΗ Δήμου Γοργολάίνη. 

Άρθρο 11ο 

Με απόφαση του Διοικητικού Συμβουλίου θα μπορούν 
να ανατεθούν αρμοδιότητες στο παραπάνω προσωπικό, 
πέρα από αυτές που ορίζει ο σχετικός Οργανισμός Εσω¬ 
τερικής Υπηρεσίας για την εύρυθμη λειτουργία του ΚΑΠ Η. 

Άρθρο 12ο 

Το ΚΑΠΗ του Δήμου Γοργολάίνη μπορεί να χρησιμο¬ 
ποιηθεί σαν χώρος πρακτικής άσκησης σπουδαστών των 
Σχολών Κοινωνικής Εργασίας και άλλων Παράίατρικών 
Επαγγελμάτων 

Με την απόφαση αυτή προκαλείται δαπάνη σε βάρος 
του προϋπολογισμού του ΚΑΠΗ, η οποία δεν είναι δυνα¬ 
τόν να υπολογιστεί. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Ηράκλειο, 22 Ιουνίου 2001 

0 Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. Ζ2/2311 (8) 

Καθορισμός υπαλλήλων και ωρών υπερωριακής με αμοι¬ 
βή εργασίας των ασχολουμένων στο πρόγραμμα κα¬ 
ταπολέμησης του δάκου της ελιάς έτους 2001. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη : 

1. Το Π.Δ. 30 / 96 (ΦΕΚ Α’/21) «Περί Κώδικα Νομαρχια¬ 
κής Αυτοδιοίκησης». 

2. Την με αριθμ. 39/31.3.1995 απόφαση του Νομαρχια¬ 
κού Συμβουλίου Δωδεκανήσου «Περί ψηφίσεως Οργανι¬ 
σμού Εσωτερικής Οργάνωσης και Λειτουργίας των Υπη¬ 
ρεσιών της Νομαρχιακής Αυτοδιοίκησης Δωδεκανήσου». 

3. Το άρθρο 25 παραγ. 7 του Ν. 2738/99 «Περί συλλογι¬ 


κών διαπραγματεύσεων στη Δημόσια Διοίκηση, μονιμο¬ 
ποιήσεις συμβασιούχων αορίστου χρόνου και άλλες δια¬ 
τάξεις». 

4. Το άρθρο 18του Ν. 2470/97 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες συ¬ 
ναφείς διατάξεις». 

5. Το άρθρο 15 του Ν. 2592/98 «Αναπροσαρμογή συ¬ 
ντάξεων πολιτικών συνταξιούχων του Δημοσίου, ρύθμιση 
συνταξιοδοτικών θεμάτων και άλλες διατάξεις» 

6. Το άρθρο ΙΟτου Ν. 2732/99. 

7. Το αριθμ. 91426/20.3.2001 έγγραφο της Δ/νσης Προ¬ 
στασίας Φυτικής Παραγωγής του Υπ. Γεωργίας, και 

8. Τις ανάγκες για υπερωριακή απασχόληση του εμπλεκο- 
μένου προσωπικού στο πρόγραμμα Δακοκτονίας έτους 
2001, όπως αυτό ορίζεται με την υπ’ αριθ. Ζ2/1795/ 30.4.2001 
απόφαση Αντινομάρχη Δωδεκανήσου, αποφασίζουμε: 

Εγκρίνουμε απογευματινή υπερωριακή με αμοιβή ερ¬ 
γασία στους υπαλλήλους που με την υπ’ αριθ. 
Ζ2/1795/30.4.2001 απόφαση Αντινομάρχη Δωδ/σου, 
τους ανατέθηκαν εργασίες Δακοκτονίας, για το χρονικό 
διάστημα που ισχύει ένα μήνα πριν τη δημοσίευσή της 
στην Εφημερίδα της Κυβερνήσεως έως 30 Νοεμβρίου 
2001 ως εξής: 

Γ ια τον Δ/ντή Δακοκτονίας 400 ώρες 

Για τους δύο Επόπτες Δακοκτονίας 600 ώρες 

Για την Λογίστρια 320 ώρες 

Για την Γραμματέα 200 ώρες, 

ήτοι σύνολο ωρών υπερωριακής απασχόλησης του 
εμπλεκομένου προσωπικού: 2.120 ώρες 

Εκτιμώμενη δαπάνη;3.300.000 δρχ. 

Η ανωτέρω δαπάνη θα βαρύνει τις πιστώσεις του Κρα¬ 
τικού Προϋπολογισμού Κωδικός 5196 του Υπουργείου 
Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Ιουνίου 2001 

Ο Νομάρχης 
ΣΑΒΒΑΣ ΚΑΡΑΓΙΑΝΝΗΣ 

-♦- 

Αριθ. 7170 (9) 

Κατανομή ωρών υπερωριακής εργασίας στο πρόγραμμα 
Δακοκτονίας 2001. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Το Ν. 2470/97 άρθρο Ιδαναμόρφωση μισθολογίου προ¬ 
σωπικού της Δημόσιας Διοίκησης (υπερωριακή εργασία). 

2. Το Ν. 2592/98 άρθρο 15 αναπροσαρμογή συντάξεων 
πολιτικών συνταξιούχων του Δημοσίου, ρύθμιση συνταξι- 
οδοτικών θεμάτων και άλλες δαπάνες. 

3. Το Ν. 2732/99 άρθρα 10 -12 Διεπαγγελματικές οργα¬ 
νώσεις και ρύθμιση θεμάτων αρμοδιότητας του Υπουρ¬ 
γείου Γεωργίας. 

4. Το Ν. 2738/99 άρθρο 35 παρ. 7 Συλλογικές διαπραγ¬ 
ματεύσεις στη Δημόσια Διοίκηση και άλλες Διατάξεις. 

5. Το αριθ. 91426/20-3-2001 έγγραφο της Δ/νσης προ¬ 
στασίας Φυτικής Παραγωγής του ΥΠ.ΓΕ. 

6. Τις αυξημένες ανάγκες για την υπερωριακή απασχό¬ 
ληση του εμπλεκομένου προσωπικού Δακοκτονίας, απο¬ 
φασίζουμε: 




12732 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατανέμουμε υπερωριακή απασχόληση με αμοιβή 
εντός του χρονικού διαστή ματος που ισχύει ένα μήνα πριν 
τη δημοσίευσή της στην Εφημερίδα της Κυβερνήσεως 
έως 30-11-2001 ως παρακάτω: 

Α. Δ/ντής εργασιών δακοκτονίας 300 ώρες απογ. εργα¬ 
σίας δρχ. 475.200. 

Β. Αναπληρωτής Δ/ντής Εργασιών Δακοκτονίας 300 
ώρες απογ. εργασίας δρχ. 488.700. 

Γ. Επόπτες Δακοκτονίας 1.000 ώρες απογ. εργασίας 
δρχ. 1.516.000. 

Δ. Λογιστής Δακοκτονίας 320 ώρες απογ. εργασίας 
δρχ. 390.720. 

Ε. Γραμματέας Δακοκτονίας 200 ώρες απογ. εργασίας 
δρχ. 230.600. 

Σύνολο: 3.101.220. 

Η πληρωμή της υπερωριακής εργασίας θα γίνει από τις 
σχετικές πιστώσεις της Νομαρχιακής Αυτ/σης Φθιώτιδας 
πρόγραμμα της Δακοκτονίας του ΥΠ.ΓΕ (Φ 29/110 ΚΑΕ 
5196). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 28 Ιουνίου 2001 

Ο Νομάρχης κ.α.α. 

ΔΗΜ. ΑΡΚΙΤΣΑΙΟΣ 
-Φ- 

( 10 ) 

Ανανέωση ειδικής άδειας για τη χρησιμοποίηση Ραδιοϊ¬ 
σοτόπων Κατηγ. (Α-2) της Γ ενικής Κλινικής Γ αληνός. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη Γ1/27753/25.6.2001 απόφαση του Νομάρχη Θεσ¬ 
σαλονίκης, που εκδόθηκε σύμφωνα με τις διατάξεις του 
Ν.Δ. 181/74, της Υπ. απ. 14632/ΦΕΚ 539/Β/19.7.91, ανα¬ 
νεώθηκε η ειδική άδεια για τη χρησιμοποίηση Ραδιοϊσο- 
τόμων Κατηγ. (Α-2) της Γ ενικής Κλινικής Γ αληνός. 

Η άδεια ισχύει μέχρι 30.5.2003. 

Ο Νομάρχης κ.α.α. 

ΔΩΡΑ ΕΥΣΤΑΘΙΟΥ 

-Φ- 

( 11 ) 

Ανανέωση ειδικής άδειας για τη χρησιμοποίηση Ραδιοϊσο¬ 
τόπων Κατηγ. (Α-2) του Ιπποκρατείου Νοσοκομείου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη Γ1/27754/25.6.2001 απόφαση του Νομάρχη Θεσ¬ 
σαλονίκης, που εκδόθηκε σύμφωνα με τις διατάξεις του 


Ν.Δ. 181/74, Π .Δ. 1122/74, Υπ. αποφ. 14632 (ΦΟΡ) 1416, 
ανανεώθηκε η άδεια λειτουργίας του εργαστηρίου Ρα- 
διοϊσοτόμων Κατηγ. (Α-2) του Ιπποκρατείου Νοσοκο¬ 
μείου. 

Η άδεια ισχύει μέχρι 28.5.2003. 

Ο Νομάρχης κ.α.α. 

ΔΩΡΑ ΕΥΣΤΑΘΙΟΥ 

-Φ- 

( 12 ) 

Χορήγηση ειδικής άδειας χρησιμοποίησης μηχανημάτων 
βραχυθεραπείας Κατηγ. (-Β-) του Νοσοκομείου «Πα- 
παγεωργίου». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη Γ1/24371/8.6.2001 απόφαση του Νομάρχη Θεσ¬ 
σαλονίκης, που εκδόθηκε σύμφωνα με τις διατάξεις του 
Ν.Δ. 181/74 και Υπ. αποφ. 422/78 και 14632 (ΦΟΡ) 1416/ 
19.7.91, χορηγήθηκε ειδική άδεια χρησιμοποίησης μηχα¬ 
νημάτων βραχυθεραπείας Κατηγ. (-Β-) του Νοσοκομείου 
«Παπαγεωργίου». Εγκρίνεται επίσης η χορήγηση άδειας 
εξομοιωτή ακτινοθεραπείας Κατηγ. -Ε-. 

Η άδεια ισχύει μέχρι 25.4.2004. 

Ο Νομάρχης κ.α.α. 

ΔΩΡΑ ΕΥΣΤΑΘΙΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Διορθώνεται η Τ/3746/18.6.2001 απόφαση Υπουργού 
Ανάπτυξης, η οποία δημοσιεύθηκε στο Φ.Ε.Κ. 790/Β7 
22.6.2001 και συγκεκριμένα, όπου αναφέρεται η Τ/4085/ 
22-11-2000 απόφαση Υπουργού Ανάπτυξης, αυτή διορ¬ 
θώνεται στην ορθή Τ/4805/22-11-2000 απόφαση Υπ. Ανά¬ 
πτυξης και στα εξής σημεία: 

«ΘΕΜΑ: Τροποποίηση της αριθ. Τ/4085/22-11-2000 
απόφασης Υπουργού Ανάπτυξης» 

«Σχετ.: α)... 

β) Τ/4085/22-11-2000 απόφαση Υπουργού Ανάπτυξης» 

«Έχοντας υπόψη: 

5. Την με αριθμό Τ/4085/22.11.2000 απόφαση Υπουρ¬ 
γού Ανάπτυξης (ΦΕΚ1511/Β/2000) 

«ΑΠΟΦΑΣΙΖΟΥΜΕ 

1. Τροποποιούμε την με αριθ. Τ/4085/22-11-2000 από¬ 
φασή μας...». 

(Από το Υπουργείο Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




